Na širem području Hercegovine u subotu ujutro se u 07.26 sati osjetio potres umjerene jakosti s epicentrom južno od Mostara, izvijestio je Hidrometeorološki zavod Federacije BiH.Uređaji federalnog zavoda zabilježili su da je magnituda potresa bila 2,9 stupnjeva Richtera, dok je intenzitet u epicentru Iznosio IV stupnja Mercalli-Cancani-Siebergove ljestvice.Epicentar potresa je bio na području Blagaja jugoistočne od Mostara. Stanovništvo je bilo uznemireno, a nakon najsnažnijeg podrhtavanja tla osjetilo se još nekoliko drugih manjih potresa.Istodobno, Europsko-mediteranski seizmološki zavod objavio je da je potres bio jakosti 3,1 stupnja Richtera s epicentrom na dubini od 2 kilometra istočno od Mostara.

(H)

FOTO: CROPIX